EkBass/fiwiki-20250220-pages-articles huggingface dataset:
Kallithéa

Kallithéa (, ”Kaunis näkymä”) voi viitata seuraaviin paikkoihin Kreikassa: * Kallithéa, kaupunki ja kunta Etelä-Ateenan alueyksikössä Attikan alueella ** Kallithéan metroasema, Ateenan metron asema Attikan Kallithéassa * Kallithéa, kaupunki Katerínin kunnassa Pierian alueyksikössä Keski-Makedonian alueella * Kallithéa, Oraiókastron kunnan kunnallisyksikkö ja entinen kunta Thessalonikin alueyksikössä Keski-Makedonian alueella * Kallithéa, Ródoksen kunnan kunnallisyksikkö ja entinen kunta Etelä-Egean saarten alueella * Kallithéa, kylä Kassándran kunnassa Chalkidikín alueyksikössä Keski-Makedonian alueella * Kallithéa, kylä Kreetan saarella Iraklionin kunnassa Iraklionin alueyksikössä * Kallithéa, kylä Sámoksen saarella Dytikí Sámoksen kunnassa Pohjois-Egean saarten alueella.
Regicide

Regicide on Hour of Penancen kuudes studioalbumi, joka julkaistiin 13. toukokuuta 2014. == Kappaleet == # # # # # # # # # # # === Digipakin bonuskappaleet === # * # # == Kokoonpano == ;Yhtye * Paolo Pieri – laulu, kitara * Giulio Moschini – kitara * Marco Mastrobuono – bassokitara * James Payne – rummut ;Tuotanto * Stefano Morabito – äänittäjä, miksaaja, masteroija * Gyula Havancsák – kansikuva * Diana Gabrielli – valokuvat * Fabban – design, layout == Arvostelut == * Metal Observer: 9/10Metal Observer: Album review * Metal Temple: 8/10Metal Temple: Album review == Lähteet == == Aiheesta muualla == * * Regicide discogs.com -sivustolla Luokka:Vuoden 2014 albumit Luokka:Hour of Penancen albumit
Party-hop

Party-hop oli rap-yhtye TCT:n keksimä markkinointinimitys omalle musiikkityylilajilleen, jonka kuvattiin sijoittuvan popin ja hip hopin välimaastoon. Varhaisimmat ja samalla viimeisimmät maininnat musiikkityylilajista ovat vuodelta 2014. Vain kahden kappaleen ilmoitettiin edustaneen musiikkityylilajia: TCT:n Rannalle sekä sitä seurannut saman yhtyeen singlejulkaisu Rammaa. TCT kuvaili genreen sisältyvän hyväntuulista hölmöyttä, häpeilemätöntä hauskanpitoa ja rentoa asennetta. ==Lähteet== Luokka:Popin tyylilajit Luokka:Hip hopin tyylilajit
Väinö Kainula

Väinö Olavi Kainula (5. joulukuuta 1918 Kuortane – 21. lokakuuta 1942 Paimio) oli suomalainen keskimatkojen juoksija. Väinö Kainulan lyhyen uran parhaaksi kaudeksi jäi 1939, jolloin hän juoksi 800 metrin SM-hopeaa ja oli samalla matkalla B-maaottelussa Suomen edustaja Ruotsia vastaan. Kalevan kisoissa Kainula hävisi talvisodassa kaatuneelle Tauno Peussalle, mutta edeltävässä maaottelussa järjestys oli ollut päinvastainen. Vuoden 1939 aikana hän teki 800 metrin ennätyksensä 1.54,7, joka oli peräti 5,1 sekuntia parempi kuin edeltävän vuoden tulos. Talvisodan jälkeisen kesän Kalevan kisoissa hän oli 800 metrillä neljäs. Jatkosodan aikana Kainula haavoittui Inkerinmaan Valkeasaaressa astuessaan tammikuussa 1942 miinaan, joka silpoi hänen jalkansa. Kainula siirrettiin Ruotsiin, jossa hänen vasen jalkansa amputoitiin polven alapuolelta. Paluumatkalla Suomeen hän sai vatsatuberkuulosin, johon hän kuoli lokakuussa 1942. Seuratasolla Kainula edusti Kuortaneen Kuntoa. == Lähteet == * * Luokka:Suomalaiset keskimatkojen juoksijat Luokka:Vuonna 1919 syntyneet Luokka:Vuonna 1942 kuolleet Luokka:Suomalaiset toisessa maailmansodassa kaatuneet
Mikko J. Westerberg

Mikko J. Westerberg (7. lokakuuta 1932 Tampere – 9. heinäkuuta 2014 Lohja) oli tamperelainen liikemies ja jääkiekkovaikuttaja. Westerberg perusti vuonna 1959 Tilitoimisto K. J. Westerbergin, joka nykyään on alansa suurin Tampereella. Hän oli värikäs persoona, jonka ystäväpiiriin kuuluivat Urpo Lahtinen, Kalevi Keihänen ja Irwin Goodman. ==Tappara== 23\. helmikuuta 1970 Westerberg osti Tapparan jääkiekkojoukkueen, joka oli tuolloin lähes konkurssissa. Hän ilmoitti maksavansa pelaajille palkkaa sekä verot. Sen aikainen amatöörisääntö kierrettiin siten, että Tapparan pelaajat siirtyivät Montreal-jääkiekkomailoja valmistavan Montreal-Urheilu Oy:n palvelukseen tuotekehittelijöiksi. Päävalmentajaksi Westerberg palkkasi Kalevi Nummisen. Nummisen valmennusaikana Tappara sai pronssia vuonna 1973, hopeaa vuonna 1974 ja mestaruuden vuonna 1975. Tämän jälkeen Westerberg luopui Tapparasta. ==Lähteet== Luokka:Suomalaiset liikemiehet Luokka:Suomalaiset jääkiekkovaikuttajat Luokka:Vuonna 1932 syntyneet Luokka:Vuonna 2014 kuolleet
Swing Copters

Swing Copters on pelikehittäjä Dong Nguyenin kehittämä mobiilipeli, joka julkaistiin 21. elokuuta ladattavaksi Google Playstä ja App Storesta. Pelissä ideana on lentää otuksella, jolla on kopteri, mahdollisimman korkealle varoen vastaan tulevia palkkeja, joissa heiluu vasaroita. Otus lentää automaattisesti ylöspäin ja pelaaja voi vaihtaa suuntaa näpäyttämällä ruutua. ==Lähteet== Luokka:Vuoden 2014 videopelit Luokka:Android-pelit Luokka:iOS-pelit Luokka:Indie-videopelit
Vesa Niemeläinen

Vesa Pekka Niemeläinen (29. maaliskuuta 1934 Keitele – 2000 Oulu) oli suomalainen kansakoulunopettaja ja runoilija. Niemeläisen vanhemmat olivat suutari Nestori Juho Niemeläinen ja Anna Lydia Hänninen. Hän valmistui kansakoulunopettajaksi Itä-Suomen opettajaseminaarista Joensuussa 1957. Niemeläinen kuului Pohjois-Karjalan kirjailijayhdistys Ukrin perustajiin. Työuransa kansakoulun opettajana hän aloitti Suomussalmen Juntusrannassa Kuuselan koululla kansakoulunopettajan virassa, jossa hän avioitui Varpu-Liisa Kelan kanssa. Hänellä oli 2 tytärtä, Ritva ja Marja. Pisimmän pestin Niemeläinen teki Sirola-opiston opettajana vuonna 1964–1984. Eläkevuotensa hän vietti Oulussa ja kuoli vuonna 2000. Keiteleellä 1934 syntynyt ja 2000-luvun alussa kuollut runoilija Vesa Niemeläinen oli yksi Ukrin perustajajäsenistä ja ensimmäinen puheenjohtaja 1956–1957. Hän opiskeli Joensuussa Itä-Suomen seminaarissa kansakoulunopettajaksi. Hänen esikoisrunokokoelmansa Lauluja suvannolta ilmestyi 1956 Otavalta. Olavi Siippaisen teos Kirjeitä kirjailijatovereille vuosilta 1945–1963 ilmestyi 1975 WSOY:n kustantamana. Kirjassa oleva ensimmäinen kirje Niemeläiselle on elokuulta 1958. Siippainen kommentoi siinä tekeillä olevaa nuorisoromaania, joka sitten ilmestyikin Otavalta 1960 nimellä Suutarin Pertti. Vuoden 1959 elokuussa Siippainen puolestaan opastaa Niemeläistä niin terapeuttisissa jutuissa, kuten hän muotoilee, kuin kirjailijantyössäkin. Miten rauhoittua pitkän päivän päätteeksi, siihen tulee yksinkertainen ohje: == Teoksia == * Lauluja Suvannolta : runoja. Otava 1956 * Runoja kokoomateoksessa Väliasemalla : runoja ja novelleja ; toim. Olavi Aaltonen ym. Tammi 1956 * Suutarin Pertti : nuorisoromaani. Otava 1960 == Lähteet == * Pohjoiskarjalaisten kirjailijoiden matrikkeli * Pohjoissavolaisen kaunokirjallisuuden bibliografia : Vesa Niemeläinen * Kirjasampo.fi : Vesa Niemeläinen Luokka:Suomalaiset runoilijat Luokka:Suomalaiset opettajat Luokka:Vuonna 1934 syntyneet Luokka:Vuonna 2000 kuolleet
Toralinna (Tampere)

Toralinna on Tampereella Itsenäisyydenkadun ja Yliopistonkadun kulmauksessa sijaitseva nelikerroksinen, punatiilinen asuinrakennus, joka rakennettiin vuosina 1902–1903 Valtion Rautateiden työntekijöiden vuokra-asunnoiksi. Arkkitehti Bruno Granholmin suunnittelema talo on suojeltu rakennustaiteellisin ja maisemallisin perustein. Toralinnassa oli alun perin vuoteen 1942 saakka pihakäymälät. Talossa oli myös asukkaiden yhteinen leivintupa ja sauna. Myös Helsingin Pasilassa on Bruno Granholmin suunnittelema Toralinna-niminen VR:n entinen asuintalo. Vuonna 2002 VR myi lähes 2 000 omistamaansa vuokra-asuntoa 26 eri paikkakunnalla VVO Asunnot Oy:lle. == Kirjallisuutta == * Tuuli Kataja ja Kirsti Lehtomäki: Toralinna 1904–2004: täynnä elämää. Tampere: Työväen keskusmuseo, 2004. ISBN 952-99449-0-X. == Lähteet == * Toralinna oli 1920-luvulla moderni asunto, Yle uutiset Tampere 19.1.2011 * Sami Suodenjoki: Tullin alue – XVII kaupunginosa (Koskesta voimaa -sivusto) ===Viitteet=== Luokka:Tampereen suojellut rakennukset Luokka:Tampereen asuinrakennukset Luokka:Bruno Granholmin suunnittelemat rakennukset Luokka:Tulli (Tampere)
Chinle

Chinle on kylä Apachen piirikunnassa, Arizonassa, Yhdysvalloissa. Siellä asui vuoden 2010 väestönlaskennassa 4 518 asukasta. == Lähteet == Luokka:Arizonan kylät
Johimbiini

Johimbiini on eräs verisuonia laajentava ja sympaattista hermostoa lamauttava eli adrenolyyttinen (adrenaliinin vaikutusta estävä) alkaloidi. Sitä on käytetty lääkkeenä, jota on saatu afrikkalaisen puulajin johimbepuun (Pausinystalia yohimbe) kuoresta. Johimbiini ei ole enää pitkään ollut aktiivissa lääkityskäytössä Suomessa, sillä sen hoito-ominaisuudet ovat olleet kovin heikosti spesifiset, jopa ennalta arvaamattomat.Vartiainen, I., 1960: s. 97 Johimbiinin korvaajiksi on sittemmin kehitetty joukko muita ja paljon spesifimpiä, vaikutuksiltaan tarkemmin kohdistuvia lääkeaineita. Johimbiinikloridia on voitu käyttää lääkinnälliseen käyttöön eläimille ihmisten lääkintää pidempään. Esimerkiksi sonneille on voitu antaa kalliinakin pidettyä johimbiinivalmistetta tilapäisiin siitoskyvyn häiriöihin jonkinmoisena piristeenä, ellei muu hoito kuten ruokintavirheiden korjaus ole tuottanut riittävää tehoa. ==EU:n kielto== Euroopan unioni on kieltänyt ainetta sisältävät valmisteet. Kanadan terveysviraston mukaan aineen käytöllä voi olla vakavia seurauksia varsinkin niille, joilla on korkea verenpaine tai sydän-, munuais- tai maksasairaus. Kaikissa valmisteissa ei ole ollut tuoteselostetta, mutta niissä joissa on ollut, tutkimuksen mukaan sen pitoisuudet ovat poikenneet merkittävästi ilmoitettuista pitoisuuksista molempiin suuntiin. Monissa maissa se on yhä sallittu, mutta EU:n kiellon jälkeen tulli estää maahantuonnin. == Lähteet == *Vartiainen, Ilmari: Lääkeaineoppi (Farmakologia), 7. uusittu painos, SHKS/WSOY, Helsinki, 1960. ===Viitteet=== == Aiheesta muualla == *Human Metabolome Database (HMDB): Yohimbine *Kyoto Encyclopedia of Genes and Genomes (KEGG): Yohimbine *ChemBlink: Yohimbine Luokka:Alfa-2-salpaajat Luokka:Markkinoilta poistuneet lääkkeet Luokka:Eläinlääkkeet Luokka:Alkaloidit
Tohoru Masamune

Tohoru Masamune (s. Madison, Wisconsin, Yhdysvallat) on kanadalais- japanilainen näyttelijä. Hän on esiintynyt muun muassa elokuvissa Teenage Mutant Ninja Turtles ja Inception sekä televisiosarjoissa Heroes ja Solo: The Series. ==Varhaiselämä== Masamune syntyi japanilaisille vanhemmille Madisonissa, Wisconsinissa.Tohoru Masamune :: Bio tohorumasamune.com Viitattu 25.8.2014 Hän muutti perheensä kanssa Edmontoniin, Kanadaan. Sittemmin he muuttivat Newtoniin, Bostonin esikaupunkiin. Masamune opiskeli MIT- korkeakoulussa insinööriksi, minkä jälkeen hän siirtyi opiskelemaan teatteria San Franciscoon. Hän opiskeli myös japanilaista klassista teatteria.INTERVIEW: Tohoru Masamune Of Teenage Mutant Ninja Turtles xexmag.com, 11.8.2014. Viitattu 25.8.2014. ==Ura== Masamune aloitti uransa elokuvien ja televisiosarjojen parissa 1990-luvulla. Hän esiintyi pitkälti sivurooleissa ja alkoi tekemään myös satunnaisesti äänirooleja 2000-luvulta lähtien niin elokuviin, kuin animaatioihin ja videopeleihin, kuten Jackie Chan seikkailee, Geishan muistelmat ja Tom Clancy’s H.A.W.X. Masamunella oli muutaman jakson verran kestänyt vieraileva rooli Heroes-televisiosarjassa vuosina 2006 ja 2007. Sittemmin 2010-luvulla Masamune teki rooleja hieman isomman budjetin omaaviin elokuviin, kuten Inception. Lisäksi hän oli pidempiaikainen rooli internetsarjassa SOLO – The Series ja hän vieraili kahden jakson verran Tunteita ja tuoksuja -saippuasarjassa. Vuonna 2014 Masamune esiintyi Silppurin roolissa Teenage Mutant Ninja Turtles -elokuvassa. Hän on kertonut saaneensa roolin ilman koe-esiintymistä. ==Muuta== Masamune harrastaa vapaa-ajallaan jääkiekkoa, haavipalloa, golfia ja laskettelua. Hän on myös harjoitellut hieman aikidoa ja potkunyrkkeilyä. ==Lähteet== Luokka:Kanadalaiset elokuvanäyttelijät Luokka:Kanadalaiset televisionäyttelijät Luokka:Syntymävuosi puuttuu Luokka:Elävät henkilöt
Ranitidiini

Ranitidiini on eräs mahahapon eritystä vähentävä lääke. Se on H2-reseptoreja salpaava aine, jota käytetään vatsan liikahappoisuudesta johtuvaan närästykseen.http://www.terveyskirjasto.fi/terveyskirjasto/tk.koti?p_artikkeli=ltt02850 (Viitattu 26.8.2014) Lääkettä alkoi valmistaa ensiksi Glaxo Smith Kline -lääkeyhtymä nimellä Zantac. Nykyään ranitidiinia on saatavilla useilla eri rinnakkaisilla tuotenimillä. Syyskuussa 2019 syöpää aiheuttavaa N-nitrosodimetyyliamiinia (NDMA) löydettiin useiden valmistajien ranitidiinituotteista. Tämä johti lääkkeiden markkinoilta vetämiseen muun muassa Suomessa. Huhtikuussa 2020 ranitidiini poistettiin Yhdysvaltojen markkinoilta näiden huolenaiheiden takia. == Lähteet == == Aiheesta muualla == *http://www.tohtori.fi/laakeopas/haku/vaikuttava-aine:ranitidiini *Kyoto Encyclopedia of Genes and Genomes (KEGG): Ranitidine Luokka:H2-reseptoriantagonistit Luokka:WHO:n tärkeimmät lääkkeet Luokka:Furaanit
José Mário Vaz

José Mário Vaz (s. 10. joulukuuta 1957 Cacheu, Guinea-Bissau) on guineabissaulainen poliitikko, joka toimi 2014–2020 maansa presidenttinä. Vaz sai vuoden 2014 presidentinvaalin toisella kierroksella noin 62 prosenttia äänistä. Hän edustaa maansa suurinta puoluetta, itsenäisyyspuoluetta (Partido Africano da Independência da Guiné e Cabo Verde (PAIGC)). Vaz on kotoisin Guinea-Bissaun pohjoisosasta. Hän opiskeli ekonomiksi Lissabonissa oppilaitoksessa, jonka nimi on Instituto Superior de Economia e Gestão (ISEG) da Universidade Técnica de Lisboa. Hän on naimisissa ja kolmen lapsen isä. Ennen presidentiksi valintaansa Vaz oli Bissaun pormestari 2004-2009, ja valtiovarainministerinä Carlos Gomes Júniorin hallituksessa, joka syrjäytettiin sotilasvallankaappauksella vuonna 2012. Vazin virkakausi alkoi 23. joulukuuta 2014. Hänen kauttansa rampautti pitkä valtataistelu PAIGC- puolueen sisällä. Viiden vuoden aikana maassa oli yli puolenkymmentä pääministeriä eikä parlamentti ollut siksi toimintakykyinen. Ensimmäisenä pääministerinä toimi Domingos Simões Pereira, joka pyrki luomaan hallituksen kaikista parlamentin puolueista. Vaz erotti Pereiran jo seuraavan vuoden elokuussa. Vaz kuului PAIGC:n toisinajattelijoihin, mutta Pereiran puolella oli suurin osa puolueesta. Vaz valitsi seuraavaksi pääministeriksi Baciro Dján, joka ei kuitenkaan pystynyt luomaan hallitusta. Carlos Correia oli osapuolestan sovintaehdotus, mutta Vaz erotti tämän toukokuussa 2016. == Lähteet == Luokka:Guinea-Bissaun presidentit Luokka:Vuonna 1957 syntyneet Luokka:Elävät henkilöt
Valkotähkäyökkönen

Valkotähkäyökkönen (Mesapamea secalis) on eräs eteläisen Suomen yleisimmistä loppukesän yökköslajeista. Se kuuluu erittäin vaikeasti määritettävään lajikompleksiin ja täysin varma lajinmääritys edellyttää perhosen tallettamista ja tutkimista mikroskoopin avulla. == Koko ja ulkonäkö == Valkotähkäyökkönen on väritykseltään yksilökohtaisesti erittäin muunteleva perhonen. Lisäksi erittäin samannäköisiä lajeja ovat martotähkäyökkönen (Mesapamea secalella) ja sekotähkäyökkönen (Mesapamea remmi). Kolmikon lajeja ei voi erottaa toisistaan pelkän ulkonäön perusteella vaan vaaditaan perhosyksilön genitaalien tutkimista mikroskoopilla. Melko samannäköisiä ovat myös kosteikkojuuriyökkönen (Apamea unanimis) ja usvayökkönen (Parastichtis suspecta).Norges sommerfugler Vlindernet Valkotähkäyökkösen siipiväli on noin 30-34 mm. Etusiipien pohjaväri vaihtelee kellanruskeasta ja selväkuvioisesta tummanharmaaseen ja lähes kuviottomaan. Etenkin siiven keskiosa ja ulkoreuna ovat usein selvästi tummemmat. Munuaistäplä, jota reunustaa kaksinkertainen valkoinen viiru erottuu kuitenkin hyvin. Mutkitteleva sisempi poikkiviiru kohtaa siiven takareunan kohtisuorasti. Yleisvaikutelma lajin siivestä on kirjava, vaikka selkeää kuviointia ei olisikaan. Takasiivet ovat vaaleanharmaat, ulkoreunaa kohti hieman tummenevat ja niiden alapinnalla on pieni tumma täplä, joka ei erotu yläpinnalla.Svenska fjärilar == Levinneisyys ja lentoaika == Lajin levinneisyys kattaa Pohjois-Afrikan ja Euroopan. Suomessa valkotähkäyökkönen on erittäin yleinen ja pääasiassa havainnot ovat Raahe–Lieksa-linjan eteläpuolelta, harvakseltaan Tornio–Kajaani-linjalle. Perhoset lentävät yhtenä sukupolvena heinäkuun alkupuolelta syyskuun alkuun.Perhosviki == Elinympäristö ja elintavat == Valkotähkäyökkösen elinympäristöjä ovat avoimet niityt ja viljelysmaat, usein kulttuuriympäristöissä lähellä asutusta. Laji on hyvin yleinen ja usein lentoaikansa runsaslukuisimpia yöperhosia. Perhoset lentävät öisin ja tulevat valolle, mutta selvästi innokkaammin syötille. Toukka elää heinäkasvien varsilla ja tähkissä. Keskenkasvuinen toukka talvehtii.UK Moths Lajin solmumadoksi kutsutuilla toukilla on ollut jonkin verran merkitystä etenkin rukiin tuholaisena. Erityisesti Itä-Suomessa vuosina 1896-1897 satotappiot ovat olleet noin 50 %, joillakin tiloilla jopa 80-100 %. Myös 1960-luvulla on Etelä-Savossa ollut mainittavia tuhoja. == Ravintokasvit == Toukka syö erilaisia heiniä kuten nurmipuntarpää (Alopecurus pratensis), koiranheinä (Dactylis glomerata), rantavehnä (Leymus arenarius) ja juolavehnä (Elymus repens). == Lähteet == == Aiheesta muualla == * Laji.fi: Valkotähkäyökkönen (Mesapamea secalis) * Perhoset: Valkotähkäyökkönen (Mesapamea secalis) * University of Michigan, Animal Diversity Web (ADW): Mesapamea secalis * Pherobase: Semiochemicals of Mesapamea secalis, the Common rustic * Bestimmungshilfe des Lepiforums * Moths and Butterflies of Europe and North Africa * Koiraan genitaalit * Naaraan genitaalit Luokka:Puuyökköset Luokka:Kasvien tuhohyönteiset
Martotähkäyökkönen

Martotähkäyökkönen eli vähätähkäyökkönen (Mesapamea secalella) on puuyökkösiin kuuluva yöperhoslaji. Sen tunnistaminen lajilleen ei onnistu ulkoisten tuntomerkkien perusteella. == Koko ja ulkonäkö == Martotähkäyökkönen on käytännössä identtinen valkotähkäyökkösen (Mesapamea secalis) sekä sekotähkäyökkösen (Mesapamea remmi) kanssa, eikä lajeja voi erottaa toisistaan ilman genitaalipreparaatin tekemistä. Se tunnistettiinkin omaksi lajikseen vasta vuonna 1983. Lisäksi samankaltaisia ovat myös kosteikkojuuriyökkönen (Apamea unanimis) ja usvayökkönen (Parastichtis suspecta). Keskimäärin se on siipiväliltään valkotähkäyökköstä pienempi, 27-32 mm, ja väritykseltään selvemmin yksivärinen. Joidenkin lähteiden mukaan siivessä voi olla myös punertavaa hohdetta.Svenska fjärilar UK Moths s. 576Norges sommerfugler Vlindernet == Levinneisyys ja lentoaika == Lajin levinneisyys ulottuu Euroopasta Vähä-Aasiaan. Norjassa levinneisyys ulottuu pohjoisemmaksi kuin valkotähkäyökkösellä. Suomessa laji on ilmeisesti yleinen, mutta varmat havainnot painottuvat etelärannikolle, minkä lisäksi niitä on jonkin verran Etelä-Suomen sisämaasta. Perhoset lentävät yhtenä sukupolvena heinä- elokuussa.Perhosviki Suomessa lento alkaa ehkä noin viikkoa valkotähkäyökköstä myöhemmin. == Elinympäristö ja elintavat == Suomessa lajin elinympäristöt painottuvat ehkä rannikon läheisyyteen. Muutoin lajin elinympäristöt ja elintavat lienevät samanlaiset kuin valkotähkäyökkösellä eli avoimia niittyjä ja muita heinää kasvavia paikkoja. Perhoset lentävät öisin ja tulevat sekä syötille että valolle. Toukka elää heinäkasvien varsilla, talvehtii keskenkasvuisena ja koteloituu kotelokopan sisään maahan. == Ravintokasvit == Toukka elää erilaisilla heinillä. == Lähteet == == Aiheesta muualla == * Bestimmungshilfe des Lepiforums * Koiraan genitaalit * Naaraan genitaalit Luokka:Puuyökköset
Sekotähkäyökkönen

Sekotähkäyökkönen eli urakkatähkäyökkönen (Mesapamea remmi) on harvinainen yöperhoslaji. Sen erottaminen valkotähkäyökkösestä (Mesapamea secalis) tai martotähkäyökkösestä (Mesapamea secalella) ei onnistu ilman genitaalipreparaatin tekemistä. Laji kuvattiin tieteelle vuonna 1985. == Koko ja ulkonäkö == Laji on ulkonäöltään identtinen valkotähkäyökkösen ja martotähkäyökkösen kanssa. Erottavat tuntomerkit ovat ainoastaan genitaalien rakenteissa. Siipiväli on noin 30 mm. s. 576 == Levinneisyys ja lentoaika == Laji tavattiin Suomesta ensimmäisen kerran Kökarista elokuussa 2002. Sittemmin yksilöitä on tunnistettu etelärannikolla koko Ahvenanmaalta Virolahdelle ulottuvalta alueelta noin kolmekymmentä, joista yksi oli talletettu jo vuonna 1984.Pertti Pakkanen == Elinympäristö ja elintavat == Sekotähkäyökköstä pidetään yleisesti valko- ja martotähkäyökkösten risteymänä.Fauna Europaea == Ravintokasvit == Toukan ravintokasveja lienevät heinät.Han's Moths == Lähteet == == Aiheesta muualla == * Bestimmungshilfe des Lepiforums Luokka:Puuyökköset
Rossija segodnja

Rossija segodnja (, kirjaimellisesti ) on Moskovassa keskuspaikkaansa pitävä venäläinen valtio-omisteinen, ulkomaille suunnattuun joukkotiedotukseen keskittyvä uutistoimisto ja mediatalo. Se perustettiin Venäjän presidentti Putinin antamalla asetuksella 9. joulukuuta 2013. Yhtiömuodoltaan Rossija segodnja on valtion unitaarinen yritys (FGUP). Yhtiömuodosta FGUP seuraa, että Rossija Segodnija on lain mukaan toimittava Venäjän federaation etujen mukaisesti. Lisäksi presidentinasetuksella erityisesti määrättiin, että mediatalon tehtävänä on Venäjän valtiollisen politiikan ja Venäjän federaation elämänmenon "valaiseminen" ulkomailla. Ylin toimeenpanovalta mediatalossa asetettiin Venäjän presidentin nimittämälle toimitusjohtajalle. Ensimmäiseksi toimitusjohtajaksi Putin nimesi äärikonservatiiviseksi luonnehditun, räväköistä poliittisen opposition, Yhdysvaltain ja seksuaalivähemmistöjen vastaisista kannoistaan tunnetun Dmitri Kiseljovin. Muutoksen arvioitiin tähtäävän valtiollisen valvonnan tiukentamiseen jo aiemmin voimakkaasti kontrolloidulla venäläisellä mediakentällä. Mediatalon ensimmäiseksi päätoimittajaksi nimitettiin Venäjän ulkomaantiedotukseen erikoistuneen televisiokanava RT:n päätoimittaja Margarita Simonjan aiemman tehtävänsä ohella. Mediatalo Rossija segodnja perustettiin toimitilojensa ja henkilökuntansa puolesta unitaariyritys, uutistoimisto RIA Novostin perustalle, ja uusi yritys sai RIA Novostin aiemman päätoimipisteen katuosoitteeseen Moskovassa. Mukaan liitettiin jo aiemmin vahvasti Venäjän "valtiollisena propagandatorvena" toiminut kansainvälisiin radiolähetyksiin keskittynut Venäjän Ääni-kanava henkilökuntineen. Sekä RIA Novosti että Venäjän Ääni lakkautettiin itsenäisinä organisaatioina. Niistä tuli osa Rossija Segodnjan toimintaa. Myös marraskuussa 2014 kansainvälisesti esitelty Sputnik-tavaramerkki tähän liittyvä uutistoimisto ja radioasemaverkosto Sputnik News moneen maahan sijoittuvine paikallisine toimituksineen ja verkkosivustoineen on osa Venäjän valtiollista tietotoimisto Rossija segodnjaa. Venäjän vaikuttamipyrkimykset Sputnik Newsin välityksellä on nähty esimerkiksi Ruotsissa ja Saksassa uhkana ja esimerkkinä Venäjän tavasta käydä informaatiosotaa. Vuoden 2014 budjetissa uutistoimisto RIA Novostille myönnettiin 2,604 miljardia ruplaa (noin 57,5 milj. euroa) Venäjän federaation sisä- ja ulkopolitiikan sekä Venäjän maakuvan tukemiseen. Valtion mediatuista päätettäessä ei organisaatiomuutosta oltu vielä tehty. ==Katso myös== * RT, samassa osoitteessa toimiva, ulkomaille suunnattu valtiollinen televisiokanava * Itar-Tass, toinen Venäjän valtion tietotoimisto * Interfax, riippumattomampi venäläinen tietotoimisto == Lähteet == == Aiheesta muualla == * Virallinen kotisivu * About Rossiya Segodnya International Information Agency (ria.ru) * Russia: RIA Novosti liquidated amid fears of “more refined” threat to the press (Index on Censorship, 11.3.2014) (indexoncensorship.org) * Maatiedosto Venäjä: Yhteiskunta, kulttuuri ja media (Suomen suurlähetystä, Moskova) (finland.org.ru) *
Tšetšenian parlamentin isku 2010

Tšetšenian parlamentin isku tehtiin 19. lokakuuta 2010, kun kolmen islamistikapinallisen ryhmä hyökkäsi aamulla Tšetšenian parlamenttirakennukseen Groznyissa. Kuusi henkilöä kuoli ja lisäksi 17 muuta loukkaantui. Hyökkääjät aloittivat laukaustenvaihdon vartijoiden kanssa ja yksi hyökkääjä teki heti itsemurhapommituksen. Lopulta myös muut hyökkääjät räjäyttivät itsensä. Parlamentin jäsenet aloittelivat työpäiväänsä iskun aikaan, mutta he onnistuivat pakenemaan ylempään kerrokseen, jossa pysyivät turvassa. Iskua edelsi jakso, jonka aikana väkivaltaisuudet olivat Ramzan Kadyrovin johdolla jossain määrin vähentyneet. Euroopan unioni ja Yhdysvallat tuomitsivat hyökkäyksen ja vakuuttivat toimivansa terrorismia vastaan yhteistyössä Venäjän kanssa. == Lähteet == Luokka:Groznyin historia Luokka:Terrori-iskut Venäjällä Luokka:Vuoden 2010 terrori-iskut
FS Carnot (1894)

FS Carnot oli 1800-luvun lopulla valmistettu Ranskan laivaston predreadnought- taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan. == Valmistus == Alus tilattiin Toulonin laivastontelakalta ja sen köli laskettiin heinäkuussa 1891. Alus laskettiin vesille 12. heinäkuuta 1894Gardiner, Robert 1906-1921 s. 192 ja se otettiin palvelukseen heinäkuussa 1897.Gardiner, Robert s. 293 == Palvelus == Carnot vietti pääosan aktiiviurastaan vuorotellen pohjoisessa ja Välimeren laivueessa. Uudemmat taistelulaivat palvelivat yleensä Välimerellä, kun taas iäkkäämmät pohjoisessa laivueessa. Tammikuussa 1900 alus liitettiin vara-amiraali Ménardin komentamaan pohjoiseen laivueeseen korvaten Charlemagnen. Pohjoinen laivue vuotuisat harjoitukset kesäkuussa 1901 ja kuukautta myöhemmin laivueeseen liittyi Välimeren laivue yhteisharjoituksiin. Vuonna 1902 alus siirrettiin Välimeren laivueen reservilaivueeseen yhdessä Charles Martelin, Brennuksen ja Hochen kanssa. Kontra-amiraali Besson komensi reservilaivuetta lippulaivanaan Brennus. Koko laivasto mukaan lukien Carnot osallistui laivastoharjoituksiin heinä-elokuussa. Alus siirrettiin vuonna 1906 pohjoiseen laivueeseen, jonka mukana se osallistui vuotuiseen kesäsotaharjoitukseen kesä-heinäkuussa. Seuraavana vuonna alus palasi Välimerelle 2. laivueeseen, jossa se oli ainavuoden 1909 loppuun. Ensimmäisen maailmansodan alkaessa Carnot makasi ankkurissa Brestissä yhdessä Charles Martelin kanssa. Kumpikin alus palautettiin palvelukseen, mutta valmistuvien Normandie-luokan taistelulaivojen rakennustyöt varasivat telakat. Alus poistettiin laivarekisteristä 1922 ja se myytiin romutettavaksi vielä samana vuonna. == Lähteet == * * === Viitteet === Luokka:Ranskan laivaston taistelulaivat Luokka:Ranskalaiset ensimmäisen maailmansodan taistelulaivat
FS Jauréguiberry (1893)

Jauréguiberry oli Ranskan laivaston 1800-luvun lopulla valmistettu predreadnought-taistelulaiva. Alus kuului viiden toisiaan muistuttavan aluksen (Bouvet, Carnot, Charles Martel, Masséna ja Jauréguiberry) ryhmään, joka tilattiin Britannian kuninkaallisen laivaston tilattua Royal Sovereign -luokan. == Valmistus == Alus tilattiin 8. huhtikuuta 1891 La Seyne-sur- Meristä Forges et Chantiers de la Méditerranéelta, missä köli laskettiin marraskuussa 1891. Se laskettiin vesille 27. lokakuuta 1893 ja valmistui koeajoihin 30. tammikuuta 1897. Alus otettiin palvelukseen 16. helmikuuta 1897.de la Loge d'Ausson 1976 s. 22-23Gardiner 2002 s. 294 == Palvelus == Alus poistettiin 20. kesäkuuta 1920 alusluettelosta ja myytiin romutettavaksi 23. kesäkuuta 1934.de la Loge d'Ausson 1976 s. 24 == Lähteet == * * * === Viitteet === Luokka:Ranskan laivaston taistelulaivat Luokka:Ranskalaiset ensimmäisen maailmansodan taistelulaivat Luokka:Forges et Chantiers de la Méditerranée
Tummien perhosten koti

Tummien perhosten koti on Leena Landerin romaani vuodelta 1991. Se on käännetty usealle kielelle, muun muassa ruotsiksi, saksaksi, ranskaksi ja arabiaksi. Teoksen arabiankielinen käännös on ensimmäinen suomalaisen romaanin suoraan suomen kielestä arabiaan tehty nykyproosan käännös. Lander on kertonut, että häneen kohdistettiin Syyriassa uhkailua, koska teoksen osia pidettiin fundamentalististen tahojen keskuudessa islamilaisten moraalikäsitysten vastaisina. Dome Karukosken ohjaama elokuva Tummien perhosten koti tuli ensi-iltaan tammikuussa 2008, ja se valittiin Suomen Oscar-ehdokkaaksi vuonna 2008. ==Lähteet== Luokka:Vuoden 1991 kirjat Luokka:Leena Landerin romaanit
Galaktoosi-1-fosfaatti

Galaktoosi-1-fosfaatti (C6H13PO9) on galaktoosisokerin fosforyloitu johdannainen. Yhdistettä muodostuu eliöissä muun muassa ihmisessä galaktoosin aineenvaihdunnan tuotteena ja on tärkeässä osassa eräiden glykoproteiinien biosynteesiä. ==Biosynteesi ja biologinen rooli== Ihmisen elimistössä maksa muodostaa galaktoosi-1-fosfaattia galaktoosista ja tätä reaktiota katalysoiva entsyymi on galaktokinaasi. Fosfaattiryhmän lähteenä toimii reaktiossa ATP- molekyyli. Seuraavassa vaiheessa galaktoosi-1-fosfaattia voi metaboloida 2 eri entsyymiä. Galaktoosi-1-fosfaattiuridyylitransferaasi on transferaaseihin kuuluva entsyymi, joka siirtää uridiinimonofosfaattiryhmän UDP- glukoosimolekyyliltä galaktoosi-1-fosfaatille, jolloin muodostuu UDP- galaktoosia ja glukoosi-1-fosfaattia. Toinen galaktoosi-1-fosfaattia UDP- galaktoosiksi metaboloiva entsyymi on UDP-glukoosipyrofosforylaasi, joka siirtää difosfaattiryhmän UTP-molekyyliltä galaktoosi-1-fosfaatille. Harvinaisessa perinnöllisessä sairaudessa galaktosemiassa galaktoosi-1-fosfaattiuridyylitransferaasin aktiivisuus on pieni tai entsyymiä ei muodostu lainkaan. Tämä johtaa galaktoosin ja galaktoosi-1-fosfaatin kertymiseen soluihin, millä on haitallisia vaikutuksia muun muassa keskushermoston toimintaan. Taudin määritys perustuu punasolujen galaktoosi-1-fosfaatin määrän seurantaan. ==Lähteet== Luokka:Sokerijohdannaiset
Viola organista

Viola organista on soitin, jonka Leonardo da Vinci suunnitteli luultavasti 1480-luvulla. Hän ei tiettävästi koskaan rakentanut soitinta. Soittimesta on kuitenkin luonnos Leonardon Codex Atlanticus -käsikirjoituskokoelmassa, joka on Milanon historiallisessa kirjastossa Biblioteca Ambrosianassa. Soittimessa on kielet pianon tapaan, mutta vasaroiden sijaan ääni tuotetaan neljän jousipyörän avulla. Pedaaleilla pyöritetään jousipyöriä sekä säädellään niiden pyörimisnopeutta. Kosketinta painettaessa kieli painuu jousipyörää vasten, ja tuottaa jousisoitinta muistuttavan äänen. == Viola organista nykypäivänä == Puolalainen pianisti ja soitinrakentaja Sławomir Zubrzycki rakensi Viola organistan Leonardon luonnoksen perusteella. Soitin muistuttaa ulkoisesti cembaloa. Soitin valmistui vuonna 2013, ja Suomen ensiesitys oli vuonna 2014 Mäntän musiikkijuhlilla. == Lähteet == Luokka:Soittimet Luokka:Leonardo da Vinci
Lothannaga

Lothannaga eli lotha on yksi Intian Nagalandin osavaltiossa asuvien nagojen puhumista tiibetiläis-burmalaisista kielistä. Sitä puhuu vuoden 2001 väestönlaskennan mukaan äidinkielenään 170 000 ihmistä. Pääosa puhujista asuu Nagalandin pohjoisosassa Wokhan piirikunnassa. Lothannaga kuuluu ao-kielten ryhmään yhdessä aonnagan, sangtaminnagan ja yimchungrunnagan kanssa. == Lähteet == Luokka:Tiibetiläis-burmalaiset kielet Luokka:Intian kielet
Presidentit

Presidentit on Yle TV1:llä vuosina 2005–2006 esitetty suomalainen televisiosarja, jossa on dramatisoitu Suomen poliittisen historian tapahtumia. Se kertoo kymmenen ensimmäisen Suomen tasavallan presidentin yhdestä kohtalon päivästä. Useimmat jaksot käsittelevät yhden vuorokauden tapahtumia, joskin Paasikivi- ja Ahtisaari-jaksojen sisällöstä suurin osa koostuu aiempia tapahtumia kertaavista takaumista, ja Koivisto-jaksossa kuvataan yhden viikon tapahtumia. Jaksojen dialogissa presidentit viittaavat myös usein aiempaan elämänkokemukseensa. Jokaisen jakson alussa ja lopussa toimittaja Ari Ylä- Anttila esittelee katsojalle tapahtumien historiallista kontekstia. Samat tekijät tekivät kaksi vuotta myöhemmin kuusiosaisen sarjan Piru ja peijooni, joka keskittyi yksinomaan presidentti Urho Kekkoseen. == Rooleissa == === Tasavallan presidentteinä === Pentikäinen nähdään Kalliona myös jaksossa 2., Sveholm Rytinä jaksoissa 1. ja 4., Litja Mannerheimina jaksoissa 4. ja 5., Pöysti Paasikivenä jaksossa 6. ja Mäntylä Ahtisaarena jaksossa 9. === Muissa rooleissa === ==Jaksoluettelo== Jakso Nimi Ensiesitys Presidentti Teema Ajankohta 1\. Neljä laukausta 30.11.2005 Ståhlberg Sisäministeri Heikki Ritavuoren murha 14.2.1922 2\. Lapuan laki 7.12.2005 Relander Lapuan liike ja poliittinen väkivalta 10.6.1930 3\. Mäntsälän kapina 14.12.2005 Svinhufvud Mäntsälän kapina 3.3.1932 4\. Ryssä tulee rajan yli 21.12.2005 Kallio Talvisodan syttyminen 30.11.1939 5\. Uhrattu presidentti 28.12.2005 Ryti Ryti–Ribbentrop-sopimus 25.6.1944 6\. Presidentti odottaa noutajaa 4.1.2006 Mannerheim Sotasyyllisyysoikeudenkäynti 3.11.1945 7\. Suomen karjuva leijona 11.1.2006 Paasikivi YYA-sopimusneuvottelut Moskovassa 5.4.1948 8\. Elinikäinen presidentti 18.1.2006 Kekkonen Presidentinvaalit 1978 10.5.1977 9\. Piinaviikko 25.1.2006 Koivisto Neuvostoliiton vallankaappausyritys 19.–23.8.1991 10\. Toinen erä 1.2.2006 Ahtisaari Presidentinvaalit 2000 ja Kosovon sota 9.5.1999 == Aiheesta muualla == *Presidentit Yle Areenassa * Luokka:2000-vuosikymmenen suomalaiset draamasarjat Luokka:Yle TV1:n televisio- ohjelmat
Hodh El Charghi

Hodh El Charghi on hallintoalue eli wilaya Mauritanian kaakkoisosassa. Sen hallinnollinen keskus on Néman kaupunki. Alueen pinta-ala on noin 183 000 neliökilometriä. Asukkaita on 281 600 henkeä (vuonna 2000). Hodh El Charghin alue rajoittuu lännessä Mauritanian Hodh El Gharbin ja Tagantin ja pohjoisessa Adrarin alueisiin sekä idässä ja etelässä Maliin. Se on etupäässä harvaan asuttua Saharan autiomaata. Alueeseen kuuluu kuusi departementtia eli moughataata ja 30 kuntaa: * Amourjin departementti ** Adel Bagrou ** Amourj ** Bougadoum * Bassikounoun departementti ** Bassikounou ** El Megve ** Fassale ** Dhar * Djiguennin departementti ** Aoueinat Ezbel ** Beneamane ** Djiguenni ** Feirenni ** Ghlig Ehl Beye ** Ksar El Barka ** Mabrouk * Néman departementti ** Achemine ** Agoueinit ** Bangou ** Beribavar ** El Mabrouk ** Jerif ** Hassi Etile ** Néma ** Noual ** Oum Avnadech * Oualatan departementti ** Oualata * Timbédran departementti ** Bousteille ** Hassi M’Hadi ** Koumbi Saleh ** Timbédra ** Touil Alueen eteläosan kautta kulkee maantie Nouakchottista Némaan. Etelässä harjoitetaan karjanhoitoa ja paikoin maanviljelyä sekä kerätään arabikumia. Seudulla sijaitsevat historiallinen Oualatan kaupunki sekä muinaisen Ghanan pääkaupungin Kumbi Salehin rauniot. == Lähteet == *
Fdeirick

Fdeirick (myös F’Dérick, Fdérik ja muita kirjoitusasuja, ; ennen vuotta 1969 Fort-Gouraud) on kaupunkikunta ja samannimisen departementin hallinnollinen keskus Tiris Zemmourin alueella Mauritaniassa. Se sijaitsee Kédiat d’Idjilin massiivin länsipuolella 30 kilometriä alueen pääkaupungista Zouérattista länteen. Departementissa on 4 700 ja sen keskustaajamassa 3 300 asukasta (vuonna 2013, väestönlaskenta). ==Maantiede ja asutus== Fdeirickin departementti eli moughataa käsittää Tiris Zemmourin alueen eteläosan (67 prosenttia alueen pinta-alasta). Sen keskellä sijaitsee Zouérattin departementti ja kunta.. Kuntaan kuluu keskustaajaman lisäksi Tweirgan kylä. Fdeirickin departementissa on kolme kunnan ulkopuolista asutusta. Asukkaista 12 prosenttia on nomadeja. ==Historia== Fdeirickin luoteispuolella Idjilissä on tuotettu vuosisatojen ajan kivisuolaa. Perimätiedon mukaan 1700-luvulla löydettyä esiintymää hyödynsi Ouadanen kunta-heimon alainen aqzazir-heimo. 1800-luvun lopulla Idjilistä vietiin vuosittain Adrarin kaupunkeihin 4 000 tonnia suolaa 20 000 kamelilla. Aqzazirit jatkavat edelleen suolan louhintaa. 2000-luvun vaihteessa vuosituotannoksi arvioitiin 3 000 tonnia.Bonte, s. 21. Ranskalaiset valtasivat alueen Henri Gouraudin johdolla vuonna 1909. Fdeirickiin rakennettiin Fort-Gouraudin linnoitus, josta kehittyi paikallinen hallintokeskus. Vuodesta 1937 lähtien sen kautta kulki Algerian ja Senegalin välinen kuorma-autoliikenne. Linnoituksen ympärille syntyi kylä, jossa oli muutamia satoja asukkaita.Bonte, s. 25, 32, 34. Paikkakunnan myöhempi kehitys perustuu seudun rautamalmiesiintymien hyödyntämiseen. Fort-Gouraudista tuli vuonna 1952 kaivosyhtiö MIFERMA:n toimipaikka, ja Kédiat d’Idjilin kaivosten tuotanto alkoi vuonna 1963 Nouadhibouun johtavan rautatien valmistuttua. Fdeirickin kaivos suljettiin vuonna 1984.Bonte, s. 46–47, 51, 76, 223. Kaupunki on sen jälkeen taantunut ja jäänyt Zouérattin kaivoskaupungin varjoon. Alueen hallinto siirrettiin Zouérattiin vuonna 1986. ==Liikenne, talous ja palvelut== Fdeirickistä on päällystetyt maantiet Atariin ja Zouérattiin. Tie pohjoiseen jatkuu autiomaareittinä Bir Moghreiniin ja edelleen Algerian rajalle. Kaupungin kautta kulkevat myös kaivosyhtiö SNIM:n malmijunat Zouérattista Nouadhibouun. Asukkaiden pääelinkeinot ovat kaupankäynti, käsityöammatit ja palvelut, puutarhaviljely ja karjanhoito sekä kausiluonteinen suolan tuotanto. Palveluihin kuuluvat ala- ja yläkoulut, keskikoulu, terveyskeskus ja kirjasto. Kaupungissa on vesijohto- ja sähköverkot, mutta ei jätehuoltoa. ==Lähteet== * ===Viitteet=== Luokka:Mauritanian kaupungit Luokka:Tiris Zemmourin alue
Tindoufin maakunta

Tindoufin maakunta () eli wilaya on hallintoalue Algerian Saharan länsiosassa. Sen keskus on Tindoufin kaupunki. Maakunnan pinta-ala on 158 874 neliökilometriä. Asukkaita on 110 300 henkeä (vuonna 2021, arvio). Tindoufin maakunta rajoittuu koillisessa Béni Abbèsin ja kaakossa Adrarin maakuntiin, etelässä Mauritaniaan, lännessä Länsi-Saharaan ja pohjoisessa Marokkoon. Luonnonalueita ovat Draân hamada pohjoisessa, Tindoufin suolatasanko eli sebkha, Erg Iguidin hiekka-aavikko ja Eglabin ylänkö etelässä. Seudulla vallitsee kuuma ja kuiva aavikkoilmasto. Sateita saadaan hyvin vähän. Vuonna 1984 perustettu maakunta käsittää hallinnollisesti Tindoufin piirikunnan eli daïran, joihin kuuluu kaksi kuntaa: Tindouf ja Oum El Assel. Valtaosa algerialaisista asuu Tindoufin kaupungissa. Maakunnan viidessä pakolaisleirissä asuu yli 173 000 sahrawipakolaista. Tindoufiin johtaa maantie RN50, joka jatkuu Mauritanian rajalle. Kaupungin lähistöllä on lentoasema. Vähäinen maatalous tuottaa taateleita, hedelmiä, vihanneksia ja lihaa. Gara Djebiletissä ja Mechri Abdelazizissa on suuret rautamalmiesiintymät. Gara Djebiletin kaivos aloitti toimintansa vuonna 2022. Sen hyödyntämissuunnitelmaan kuuluu rautatien rakentaminen ja terästehtaan perustaminen Béchariin. Muita elinkeinoja ovat varsinkin Mauritaniaan suuntautuva kaupankäynti, palvelut, käsityöammatit ja matkailu. Tindoufissa toimii Ali Kafin yliopistokeskus. Nähtävyyksiä ovat Saharan luonto ja maisemat, esihistorialliset löytöpaikat, Kasabatin ja Dar Dimanin linnoitetut kylät uskonnollisine kohteineen sekä alueen kulttuuriperintö. ==Lähteet== ==Aiheesta muualla== * Maakunnan sivusto * Tindoufin maakunta Algerian sisäministeriön sivustolla * Tindoufin matkailusivusto , , Luokka:Algerian maakunnat
FS Masséna (1895)

FS Masséna oli 1800-luvun lopulla valmistettu Ranskan laivaston pre- dreadnought- taistelulaiva. Alus kuului viiden toisiaan muistuttavan aluksen ryhmään, joka tilattiin Britannian kuninkaallisen laivaston tilattua Royal Sovereign -luokan. == Valmistus == Alus tilattiin St. Nazairesta Ateliers et Chantiers de la Loirelta, missä köli laskettiin syyskuussa 1892. Alus laskettiin vesille 24. heinäkuuta 1895Gardiner, Robert 1906-1921 s. 192 ja otettiin palvelukseen kesäkuussa 1898.Gardiner, Robert s. 294 == Palvelus == Alus muutettiin proomuksi vuonna 1915. Gallipolin taisteluiden päätyttyä hinattiin vuoden lopulla Masséna Toulonista Cape Hellesiin, jonne sen miehistö upotti aluksensa 9. marraskuuta muodostaen aallonmurtajan suojaamaan liittoutuneiden joukkojen evakuointia tammikuussa 1916. == Lähteet == * * === Viitteet === Luokka:Ranskan laivaston taistelulaivat Luokka:Ranskalaiset ensimmäisen maailmansodan taistelulaivat
Yared Shegumo

Yared Shegumo (s. 10. tammikuuta 1983 Addis Abeba, Etiopia) on etiopialaissyntyinen puolalainen juoksija, joka kilpailee keskimatkojen juoksussa ja kestävyysjuoksussa. Hän voitti hopeaa maratonilla vuoden 2014 EM- kisoista Zürichistä. Hän voitti Varsovan maratonin 2013 ja Łódźin maratonin 2014. Shegumo sai vuonna 2003 Puolan kansalaisuuden. Hän on 177 senttimetriä pitkä, painaa 61 kilogrammaa ja edustaa LKS Lubusz Słubicea. == Ennätykset == * 800 m - 1.47.83 (2005) * 1 000 m - 2.20.72 (2005) * 1 500 m - 3.40.12 (2003) * 3 000 m - 8.04.24 (2005) * 5 000 m - 13.58,34 (2004) * puolimaraton - 1.03.42 (2013) * maraton - 2.10.34 (2013) == Lähteet == * * http://www.european-athletics.org/athletes/group=s/athlete=143973-shegumo- yared/index.html Luokka:Puolalaiset keskimatkojen juoksijat Luokka:Puolalaiset kestävyysjuoksijat Luokka:Vuonna 1983 syntyneet Luokka:Elävät henkilöt
Idänkotelokilpikonna

Idänkotelokilpikonna (Terrapene carolina) on kotelokilpikonnien sukuun kuuluva laji. Täysikasvuisen yksilön pituus on noin 20 senttimetriä. Kilpi on pääosin ruskea ja yleensä siinä on kuvioita, jotka ovat oransseja tai keltaisia. Idänkotelokilpikonnaa tavataan Pohjois-Amerikassa Yhdysvaltojen itäosissa. Se oleskelee enimmäkseen maalla veden läheisyydessä. Naaras munii 3–8 munaa, jotka kuoriutuvat 9–18 viikon kuluttua. Laji syö hedelmiä ja muuta kasviravintoa. == Lähteet == == Aiheesta muualla == Luokka:Kilpikonnat Luokka:Uhanalaiset matelijat
Joonas Lappalainen

Joonas Lappalainen (s. 1. maaliskuuta 1998)Joonas Lappalainen , AKK Motorsport. Viitattu 30.8.2014. on suomalainen autourheilija, joka on aloittanut lajin kolmevuotiaana. Lappalainen valittiin 14-vuotiaana vuoden 2012 kartingkuljettajaksi.Lappalainen vuoden kartingkuljettaja , Turun Sanomat 6.12.2012. Viitattu 30.8.2014. Hän voitti tuolloin kartingin Academy Trophy -mestaruuden Sakhirin radalla ajetussa Bahrainin finaalikilpailussa.Lappalainen hurjalla nousulla Academy Trophy -mestariksi , Turun Sanomat 11.11.2012. Viitattu 30.8.2014. Vuonna 2012 Lappalainen siirtyi kartingista Formula FordeihinTähtikuljettajat eivät lopu kesken , Vantaan Sanomat 27.4.2013. Viitattu 30.8.2014. ja vuonna 2014 Formula Renault 1.6-sarjaan, jossa voitti ensimmäisen osakilpailun.Joonas Lappalainen aloitti kauden voitolla , MSN Autotoday 5.5.2014. Viitattu 30.8.2014. Kauden toisessa kilpailussa Lappalainen kasvatti pistejohtoaan Formula Renault Nordic-sarjassa ja nousi samalla Formula Renault 1.6 NEZ-sarjan johtoon voittamalla kaksi lähtöä ja ollen yhdessä toinen. Kauden aikana Lappalainen ei luopunut kertaakaan molempien sarjojen johdosta, vaan johti molempia sarjoja koko kauden läpi. Lappalainen varmisti sekä Nordic- että NEZ-sarjojen mestaruudet kauden viimeistä edeltävässä lähdössä kauden viimeisenä kilpailuviikonloppuna Mantorpissa. Vuoden 2014 syksyllä Lappalainen valittiin edustamaan Suomea FIA Young Driver Excellence Academyn Pohjois-Euroopan karsintoihin. Hän selviytyi 16 kuljettajan joukosta viiden parhaan joukkoon, mutta ei tullut valituksi ohjelmaan. == Lähteet == == Aiheesta muualla == * Joonas Lappalaisen verkkosivusto * Joonas Lappalaisen Facebook-sivu * Joonas Lappalaisen Twitter- sivu Luokka:Suomalaiset autourheilijat Luokka:Vuonna 1998 syntyneet Luokka:Elävät henkilöt
Tapio Kärkkäinen

Tapio Antero Kärkkäinen (s. 17. kesäkuuta 1942 Viipuri) on suomalainen aktiiviuransa lopettanut koripalloilija. Kärkkäinen pelasi Oulun NMKY:ssä Suomensarjaa vuosina 1958–1970 lukuun ottamatta seuran ensiesiintymistä miesten SM-sarjassa kaudella 1966–1967, jolloin Kärkkäinen pelasi 18 ottelussa 4,0 pisteen keskiarvolla.baskethotel.com Vuonna 1964 Kärkkäinen oli seuran paras pisteidentekijä, ja hänet valittiin Oulun parhaaksi koripalloilijaksi.Urheilumme Kasvot Osa 3 Palloilu, s. 856 Kärkkäinen asui myöhemmin Vantaalla. Koulutukseltaan hän on teknikko. == Lähteet == * * Tapio Kärkkäinen baskethotel.com === Viitteet === Luokka:Suomalaiset koripalloilijat Luokka:Vuonna 1942 syntyneet Luokka:Elävät henkilöt
Pekka Laakso (koripalloilija)

Pekka Emil Laakso (s. 7. syyskuuta 1938 Muhos) on suomalainen aktiiviuransa lopettanut koripalloilija. Laakso pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Laakso pelasi 18 ottelussa 17,0 pisteen keskiarvolla ollen sarjan seitsemänneksi paras pisteidentekijä.baskethotel.comUrheilumme Kasvot Osa 3 Palloilu, s. 856 Vuosina 1967 ja 1969 Laakso saavutti NMKY:n Euroopan mestaruuden. Hän asui Oulussa ja harrasti partiota, torvensoittoa ja muitakin urheilulajeja, kuten yleisurheilua. Hän työskenteli kansakoulunopettajana ja toimi muun muassa ONMKY:n koripallojaoston puheenjohtajana. == Lähteet == * * Pekka Laakso baskethotel.com === Viitteet === Luokka:Suomalaiset koripalloilijat Luokka:Vuonna 1938 syntyneet Luokka:Elävät henkilöt
Seppo Matilainen

Seppo Juhani Matilainen (s. 28. lokakuuta 1941 Kuortane) on suomalainen aktiiviuransa lopettanut koripalloilija. Matilainen pelasi Oulun NMKY:ssä seuran esiintyessä ensimmäistä kertaa miesten SM-sarjassa kaudella 1966–1967. Matilainen pelasi 18 ottelussa 4,7 pisteen keskiarvolla.baskethotel.comUrheilumme Kasvot Osa 3 Palloilu, s. 870 Matilainen harrasti jalkapalloa, kuntoliikuntaa ja filateliaa. == Lähteet == * * Seppo Matilainen baskethotel.com === Viitteet === Luokka:Suomalaiset koripalloilijat Luokka:Vuonna 1941 syntyneet Luokka:Elävät henkilöt
Ilkka Näsänen

Ilkka Toivo Raineri Näsänen (s. 20. lokakuuta 1942 Oulu) on suomalainen aktiiviuransa lopettanut koripalloilija. Oulun NMKY:n kasvatti Näsänen pelasi miesten SM-sarjassa Turun Riennossa kolme kautta ja kasvattajaseurassaan yhden kauden sen esiintyessä ensimmäistä kertaa pääsarjatasolla kaudella 1966–1967. ONMKY-kausi oli Näsäsen pääsarjauran tehokkain: hän teki 15,9 pistettä ottelua kohden.baskethotel.comUrheilumme Kasvot Osa 3 Palloilu, s. 879 Näsänen voitti NMKY:n Euroopan mestaruuden vuosina 1967 ja 1969. Hän pelasi myös kaksi A-nuorten maaottelua. == Lähteet == * * Ilkka Näsänen baskethotel.com === Viitteet === Luokka:Suomalaiset koripalloilijat Luokka:Vuonna 1942 syntyneet Luokka:Elävät henkilöt
Matti Vehaskari

Vesa Matti Vehaskari (s. 1. heinäkuuta 1944 Helsinki) on suomalainen aktiiviuransa lopettanut koripalloilija. Oulun NMKY:n kasvatti Vehaskari pelasi kasvattajaseurassaan sen esiintyessä ensimmäistä kertaa miesten SM- sarjassa kaudella 1966–1967. Vehaskari pelasi 18 ottelussa pääsarjauransa korkeimmalla, 11,4 pisteen keskiarvolla. ONMKY:n pudottua sarjatasoa alemmas Vehaskari siirtyi Helsingin NMKY:hyn, jossa hän pelasi neljä pääsarjakautta ja kahdessa Suomen cupissa. Helsingin NMKY saavutti Vehaskarin aikana yhden SM- hopean, kaksi SM-pronssia ja kahdesti cup-hopeaa.baskethotel.comUrheilumme Kasvot Osa 3 Palloilu, s. 908 Vehaskarilla on lääketieteellinen koulutus, hänen vanhempansa Allan Vehaskari (s. 1912) ja Aira Ahmavaara (s. 1913) olivat molemmat lääkäreitä. Vehaskari harrasti koripallon lisäksi yleisurheilua. == Saavutukset == * SM-hopeaa 1972 ** SM-pronssia 1969 ja 1971 * Suomen cupin hopeaa 1969 ja 1970 == Lähteet == * * Matti Vehaskari baskethotel.com === Viitteet === Luokka:Suomalaiset koripalloilijat Luokka: Suomalaiset lääkärit Luokka:Vuonna 1944 syntyneet Luokka:Elävät henkilöt
Märta

Märta tai Märtha on pohjois­mainen, etenkin ruotsa­lainen naisen etunimi. Alku­perältään se on Margareta-nimen muunnelma. Suomessa nimi Märta on Digi- ja väestötietoviraston tietojen mukaan annettu vuoden 2019 loppuun mennessä 1 328 ja Märtha 474 henkilölle. Märtan nimipäivä on suomen­ruotsalaisen kalenterin mukaan 26. elokuuta. == Tunnettuja Märtoja ja Märthoja == === Kuninkaallisia === * Märtha, alk. Märtha Tyra (1901–1954), Norjan kruununprinsessa, kruununprinssi Olavin puoliso * Märta Eerikintytär (1277 tai 1282–1341), Tanskan prinsessa ja Ruotsin kuningatar, kuningas Birger Maununpojan puoliso * Märtha Louise (s. 1971), Norjan prinsessa, kuningas Harald V:n tytär === Muita === * Märtha Adlerstråhle (1868–1956), ruotsalainen tennispelaaja * Märta Blomstedt (1899–1982), suomalainen arkkitehti * Märta Donner (1922–2013), suomalainen lastenneurologian erikoislääkäri ja dosentti * Märta Laurent (1920–2011), suomenruotsalainen näyttelijä * Märtha Lilius- Tallroth (1904–2000), suomalainen arkkitehti * Märtha Nickul (1894–1974), suomenruotsalainen uskonnollinen kirjailija * Märta Norberg (1922–2020), ruotsalainen maastohiihtäjä * Märta von Schantz (1923–2014), suomenruotsalainen lähetystyöntekijä ja opettaja * Märta Stenevi (s. 1976), ruotsalainen Ympäristöpuolueen poliitikko ja ministeri * Märta Tikkanen (s. 1935), suomenruotsalainen kirjailija, toimittaja ja opettaja * Märta Torén (1925–1957), ruotsalainen näyttelijä * Märta Ulfsdotter (n. 1319–1371), ruotsalainen hovinainen, Pyhän Birgitan tytär == Lähteet == Luokka:Etunimet
Mayo

Mayo voi tarkoittaa seuraavia: ==Paikkoja== *Mayo, kylä Irlannissa *Mayo, Irlannin kreivikunta *Mayo, kunta Kanadan Quebecissä *Mayo, kunta Kanadan Yukonissa *Mayo, kaupunki Norsunluurannikolla *Mayo, Thaimaan piiri *Mayo, pikkukaupunki Yhdysvaltojen Floridassa *Mayo, asutuskeskus Yhdysvaltojen Marylandissa *Mayo, asutuskeskus Yhdysvaltojen Etelä-Carolinassa ==Muuta== *Mayot, intiaaniheimo Meksikossa *4960 Mayo, asteroidi *Mayo-klinikka, sairaala ja lääketieteellinen tutkimuskeskus Minnesotassa **Charles Mayo (1865–1939), kirurgi, Mayo-klinikan perustajia **William James Mayo (1861–1939), kirurgi, Mayo-klinikan perustajia **William Mayo (1819–1911), kirurgi, Mayo-klinikan perustajia